BMD-1
BMD-1 (rusca: Боевая Машина Десанта Boyevaya Maşina Desanta), SSRİ istehsalı olan amfibiya tipli zirehli transportyordur. Texnika ilkin baxışdan BMP-1 zirehli transportyoruna çox oxşasa da, ondan çox daha kiçikdir və bir avianəqliyyat vasitəsindən paraşüt vasitəsilə hədəfə çatdırıla bilər. BMD-1 zirehli texnikaları SSRİ ordusuna məxsus havadan dəstək diviziyaları (desant diviziyaları) tərəfindən zirehli maşın olaraq çox geniş bir şəkildə istifadə edilmişdirlər. BMD-1 texnikalarının modernləşdirilmiş bir versiyası BMD-2 adı ilə tanınır. BMD-1 texnikalarının konstruksiyalarından BTR-D havadan buraxılabilən çoxməqsədli tırtıllı zirehli transportyorları üçün istifadə edilmişdir. Mənşəyi: SSRİ İstehsalçı: Volqoqrad Traktor Zavodu Növü: Desantların döyüş maşını İstehsal tarixi: 1968 – 1987 Xidmətə giriş ili: 1969– günümüzə Daşıyıcı təyyarə: İl-76, An-12 İstehsal sayı: 3800 ədəd Ekipaj: 2 nəfər Desant: 5 nəfər